# Transport Tycoon Deluxe suomeksi!

Sekä TTDPatchW r2384, julkaistu 7.10.2013 (viimeisin nightly).

Suomennospaketin versio: 2025-10-11
https://ttd.merri.net


## Asentaminen

1. Hanki pelin Windows-versio itsellesi. Toiminnassa olleita latauspaikkoja
   lokakuussa 2025:

   - [Transport Tycoon (Deluxe) Downloads](https://tycoon.bl4ckb0x.de/)
   - [Transport Tycoon Main Station](https://www.tt-ms.de/downloads/)
   - [TT-Forums](https://www.tt-forums.net/viewtopic.php?t=3407)

2. Jos latasit ISO-tiedoston, niin voit avata ja purkaa sen ZIP-tiedoston tavoin
   käyttäen esimerkiksi 7-zipiä.

   Käyttöjärjestelmäsi saattaa tukea myös ISO-tiedoston ottamista käyttöön
   virtuaalisena CD-asemana. Tälle ei kuitenkaan ole varsinaisesti tarvetta,
   peli asentuu ongelmitta vaikkei tiedostot näyttäydy olevan CD:llä.

3. Asenna peli. Peli asentuu oletuksena hakemistoon `C:\MPS\TTWin95`, mutta voit
   asentaa sen haluaamasi sijaintiin.

4. Uusimmat Windowsit (ainakin Windows 11) tarvitsee `dplay.dll`-nimisen
   tiedoston pelin hakemistoon. Tämän voi löytää `dplayx.dll`-nimellä
   esimerkiksi hakemistosta `C:\Windows\SysWOW64`. Tiedosto voi sijaita
   muuallakin riippuen siitä mikä Windowsin versio sinulla on. Se tulee
   jokatapauksessa Windowsin matkassa.

   Kunhan kopioidun tiedoston paikka on `C:\MPS\WinTT95\dplay.dll` niin sitten
   TTDPatch saa pelin eloon.

5. Pura/kopioi suomennoksen tiedostot samaan hakemistoon kuin peli. Salli
   `GameGFX.exe`-tiedoston päätyä ylikirjoitetuksi.

   Purkamisen jälkeen pitäisi löytyä mm. hakemisto `C:\MPS\TTWin95\newgrf` ja
   suoritettava ohjelma `C:\MPS\TTWin95\TTDPatchW.exe`.

Onneksi olkoon! Voit nyt alkaa pelata peliä! Peli käynnistyy
`TTDPatchW.exe`:llä.

Huomaa että uudemmat Windowsit pyytävät lisälupia ohjelman suorittamiseen.


## Musiikin toisto Windowsissa

Microsoft on poistanut MIDI-toiston kokonaan Windows 11 alkaen. Vuonna 2013
julkaistu TTDPatch ei täten kykene korjaamaan musiikintoistoa ja joudut
pelaamaan Windows-versiota ilman musiikkia. Voit toki ladata pelin kappaleet
netistä ja toistaa niitä itse samalla kun peli on pyörimässä.

Windows 2000:sta Windows 7:een (?) MIDI-toisto on mahdollista elvyttää lisäten
pelin hakemistoon `dxmci.dll`-nimisen tiedoston. Näitä on saatavilla kolme
erilaista.

1. [Owen Rudgen versio](https://www.tt-forums.net/viewtopic.php?p=103651#p103651)
   mahdollistaa MP3-musiikin toiston pelissä. Esim. kun
   `C:\MPS\TTWin95\gm\gm_tt00.gm.mp3` on olemassa niin se toistuu pelin
   pääteemana. Loput juoksevat numerot ovat pelin soittolista samassa
   järjestyksessä.

2. [TTDPatchin versio](https://www.ttdpatch.net/tools.html) vaihtaa käyttöön
   DirectMusic-rajapinnan.

3. [Gulikozan versio](http://www.si-gamer.net/gulikoza/) vaihtaa käyttöön
   DirectShow-rajapinnan.

Mikäli et kuule musiikkia niin varmista että olet ajanut `TTconfig.exe` ja
käynyt siellä asettamassa musiikintoiston päälle. Huomaa ettet voi käynnistää
peliä `TTconfig.exe`:stä vaikka se sitä mahdollisuutta tarjoaakin!


## Lisämateriaali

Tämä suomennos tuo mukanaan seuraavat GRF-tiedostot:

- TTDPatchin grafiikkapaketti: TTDPatch vaatii nämä toimiakseen.
- Arktiset veturit: lisää junia arktiseen ilmastoon.
- Laivakalusto: lisää peliin 12 laivaa.
- Lauhkean veturit: lisää peliin 10 junaa lauhkeaan ilmastoon.
- Lauhkean paperiteollisuus: tuo paperin lauhkeaan ilmastoon.
- Rahtikalusto: lisää peliin 2 linja-autoa, 3 laivaa, 13 rekkaa ja 8 junavaunua.
- Lauhkean ruokateollisuus: lisää ruokatehtaan, kalavedet ja panimon lauhkeaan
  ilmastoon. Muuttaa tehtaan ottamaan vastaan puuta viljan ja karjalastien
  sijasta. Huomaa ettei mikään paikka valitettavasti ota ruokaa tai olutta
  vastaan! Voit kuitenkin valita käyttääkö suomennos olutta vai kaljaa.

Lisäksi nämä paketit tulevat mukana, mutta ovat oletuksena pois käytöstä. Nämä
paketit voi ottaa käyttöön muokkaamalla `newgrf.cfg`-tiedostoa tekstieditorilla
kuten vaikkapa Muistio tai Notepad++ ja poistamalla `#DISABLED#`-tekstin rivin
alusta.

Voit käyttää myös muita GRF-tiedostoja kunhan ne tukevat TTDPatchin
Windows-versiota. Niiden tekemiä lisäyksiä ei kuitenkaan saa suomeksi.

### Lauhkean ilmaston joet

Vaatii asetuksen `canals=on` `ttdpatch.cfg`-tiedostossa.

Tiedosto: `newgrf/riversw.grf`

Lisää grafiikkaa joka saa joet näyttämään nätimmiltä kuin ilman näitä
grafiikoita.

### Saksan junakalusto

Tiedosto: `newgrf/dbsetxlw.grf`

Korvaa lauhkeassa ilmastossa kaikki junat DB:n junilla. Mahdollistaa pelin
aloittamisen jo vuodesta 1921! Voit laittaa tämän vuoden oletukseksi
muokkaamalla `ttdpatch.cfg`-tiedostoon `startyear=1921`.

Ei toimi samanaikaisesti tropiikin junakaluston kanssa!

### Tropiikin junakalusto

Tiedosto: `newgrf/troprsw.grf`

Korvaa KAIKISSA ilmastoissa kaikki junat tropiikin junamalleilla. Seassa on niin
afrikkalaista, eteläamerikkalaista kuin aasialaista kalustoa!

Ei toimi samanaikaisesti lauhkean veturien eikä Saksan junakaluston kanssa!


## Käytettyjen alkuperäistiedostojen lähteitä

Suomennoksen paketissa olevat tiedostot on koostettu monesta eri paikasta.

- [TTDPatchW r2384](https://roboboy.users.tt-forums.net/TTDPatch/nightlies/)
- [mkpttxt r1170](https://www.ttdpatch.net/src/)
- Arctic set, Cargo set, DB Set XL, NewShips, Paper in temperate, Temperate set,
  TTDPatch Base Graphics: [New Graphics](https://www.ttdpatch.net/newgrf.html)
- [River Graphics Set](http://www.ttdpatch.de/download.html)
- [Tropic Refurbishment Set](https://www.tt-forums.net/viewtopic.php?t=31324)


## Suomennoksen muokkaus

TTDPatchin käännöksiä pystyy muuttamaan muokkaamalla `ttdpttxt.txt`-tiedostoa.
Muokkaamisen jälkeen tarvitsee ajaa `mppttxt.exe` sekä poistaa `TTDLOADW.OVL`
ennen kuin TTDPatchin käynnistää uudelleen.

Itse suomennoksen `GameGFX.exe`-tiedostoa voi muokata käyttäen
[TTD Translatoria](http://users.tt-forums.net/csaboka/TTDTrans/). Tarvitset
referenssitiedostoksi asennustiedostoista alkuperäisen ohjelman, tämä on
todennäköisesti nimellä `English.exe` tai `GameGFX.exe`.

GRF-tiedostoja voi taas kääntää käyttäen
[GRFcodecia](https://www.openttd.org/downloads/grfcodec-releases/latest). Se on
komentoriviohjelma jolla voi sekä purkaa että pakata GRF-tiedostot hieman
hallittavampaa muotoon, eli NFO-tekstitiedostoiksi ja PNG-kuviksi.

Purkaminen: `grfcodec -d tiedosto.grf hakemistonnimi`

Yllä oleva luo `hakemistonnimi`-nimisen hakemiston jonne `tiedosto.grf`
purkautuu.

Pakkaaminen: `grfcodec -e tiedosto.grf hakemistonnimi`

Tämä pakkaa `hakemistonnimi/tiedosto.nfo` perusteella uuden `tiedosto.grf`:n.

Muokkaaminen on valitettavasti vaarallista ja vaatii tarkkuutta sekä ymmärrystä
ohjelmoinnin päälle.
